section_heading: Podrijetlo i obitelj
paragraph_text: U povijesnim je izvorima zabilježeno da je Leonard s bratićem Dujmom II. krajem 13. stoljeća, točnije 1297. godine, dao u Senju izgraditi samostan i franjevačku crkvu sv. Petra, koji su se nalazili izvan utvrđenih gradskih zidina. Ti su objekti između ostalog značajni po tome što su u crkvi pokapani svi članovi roda knezova Krčkih (kasnije Frankopana) sve do 1469. godine, kada kralj Matija Korvin Frankopanima oduzima vlasništvo nad Senjom.